Foto: Dié Cell C-kliënt het nou genoeg gehadFoto: Twitter Die banier is by die WorldWear-winkelsentrum op die hoek van Beyers Nauderylaan en Wilsonstraat in Fairland, Johannesburg gehang. “Cell C se Riaan van Rooyen, ‘franchisebestuurder’ 084-XXX-XXXX sê sy naamlose ‘uitvoerende hoof’ weier om die kliënt by te staan!!” staan onderaan die banier geskryf. Maroela Media het Cell C gekontak en is versoek om navrae per e-pos aan die maatskappy te rig. Geen terugvoer is al ontvang nie. Cell C het intussen op sosiale media gesê hy kan bevestig dat daar ŉ interne dispuut is tussen die maatskappy en die persoon wat die banier vervaardig het. “Ons is in die proses om die dispuut direk met die kliënt op te los.”